EkBass/fiwiki-20250220-pages-articles huggingface dataset:
Povarissa

Povarissa on taiteilija Juho Rissasen vesiväri- ja lyijykynämaalaus, 100×112 cm, vuodelta 1899. Ateneumin taidemuseo osti sen kokoelmiinsa vuonna 1901 (Hovingin kokoelma). Povarissa on iloinen ja pirteä kuvaus suomalaisten kansannaisten elämästä. He ovat kokoontuneet kädestäennustajan ympärille ruudullisissa ja raidallisissa mekoissaan. He ovat tilanteessa, joka ei kuitenkaan ollut tavallinen heidän elämässään – kädestäennustamista ei uskonnollisista syistä pidetty arvostettavana asiana. Mallit Juho Rissanen sai lähellä Kuopiota sijaitsevan Antikkalan talon väestä ja aiheen maailmantaiteen laatukuvista. Maalauksessa korostuvat erilaiset naisten huvittuneet, mietiskelevät ja epäröivät ilmeet sekä kädet. Siinä on paljon käsiä, vaikka henkilöt muutoin eivät näy kokonaisuudessaan. Maalauksessa on myös yksi poika. Tämäkin työ, kuten myös Rissasen Sokea-vesivärityö, oli esillä Pariisin maailmannäyttelyssä vuonna 1900. Molemmat kuuluvat Rissasen töiden huippuihin. ==Lähteet== Leena Ahtola-Moorhouse: Juho Rissanen: Povarissa. Teoksessa Ateneum-opas. Toim. Timo Huusko, 2007, s.65. ISBN 978-951-53-2994-3 ==Aiheesta muualla== * Teos Suomen Kansallisgallerian sivuilla: Kokoelmat: Povarissa. Luokka:Juho Rissasen maalaukset Luokka:Ateneumin kokoelmat
Luottamusväli

Luottamusväli on tilastotieteen käsite, joka kuvaa estimaattia välille, jolla populaation generoivan mallin parametri sijaitsee. Luottamusväliä käytetään määrittämään estimaatin luotettavuutta. Se on yksinkertaisesti havaittu väli (eli esimerkiksi väli, joka on laskettu havainnoista), joka vaihtelee otoksesta toiseen ja joka usein sisältää mielenkiinnon kohteena olevan parametrin, kun otantakoetta toistetaan. Sen, kuinka usein havaittu väli sisältää tämän parametrin, määrittelee luottamustaso tai luottamuskerroin. == Aiheesta muualla == * Luottamusväli Luokka:Tilastotiede Luokka:Seulonnan keskeiset artikkelit
Tanssiva Natalia Nordmann

Tanssiva Natalia Nordmann on ukrainalaissyntyisen taiteilijan Ilja Repinin punaliitutyö paperille 1900-luvun alusta. Kooltaan se on 37×26,5 cm. Ateneumin taidemuseo osti työn kokoelmiinsa vuonna 1930 eli Repinin kuolinvuonna. Natalia Nordmann oli Ilja Repinin rakastettu ja elämänkumppani 1800-luvun loppupuolelta alkaen. He asuivat Venäjällä ja ostivat huvilan Kuokkalan Terijoelta, joka Venäjän vallankumouksen jälkeen jäi Suomen puolelle. Huvilan he nimesivät Penatyksi roomalaisten kotijumalien mukaan. He soittivat ja tanssivat siellä gramofonin säestyksellä. Heidän seuraelämänsä oli vilkasta ja tervehenkistä, sanotaan. Piirustuksen tilanne liittyy näihin tanssihetkiin. Natalia Nordmann menehtyi tuberkuloosiin Locarnossa vuonna 1914. Repin itse jäi Venäjän vallankumouksen jälkeen Suomen puolelle. Ateneumin Repin- valikoimaan kuuluu nykyään yli 110 teosta. ==Lähteet== * Timo Huusko: Ilja Repin: Tanssiva Natalia Nordmann. Teoksessa Ateneum-opas. Toim. Timo Huusko, 2007, s.62. * Елена Травина, 2014: Комарово и Репино. Келломяки и Куоккала. Дачная жизнь сто лет назад. СПб: «Центр Сохранение Культурного Наследие», s. 64-68. ==Aiheesta muualla== * Teos Suomen Kansallisgallerian sivuilla: Kokoelmat: Tanssiva Natalia Nordmann. Luokka: Ateneumin kokoelmat Luokka:Ilja Repinin maalaukset
Acorn

Acorn () voi tarkoittaa seuraavia: * Acorn Computers, brittiläinen tietokonevalmistaja * Acorn, suomalainen popyhtye ;Britannian kuninkaallinen laivasto * Acorn-luokka Britannian kuninkaallisen laivaston torpedovenehävittäjäluokka. * HMS Acorn (1649), 22-tykkinen alus * HMS Acorn (1807), 18-tykkinen Cormorant-luokan sluuppi * HMS Acorn (1826), 18-tykkinen Satellite-luokan sluuppi * HMS Acorn (1838), 12-tykkinen Acorn-luokan priki * HMS Acorn (1884), Mariner-luokan potkurisluuppi * HMS Acorn (1910), Acorn- luokan hävittäjä
Haapatyttö

Haapatyttö on suomalaisen puukuvanveiston pioneerin kuvanveistäjä Eemil Halosen 167 cm korkuinen puuveistos vuodelta 1908. Ateneumin taidemuseo osti sen kokoelmiinsa vuonna 1909. Eemil Halonen perehtyi puukuvanveistoon saatuaan tilauksen honkapuisista kohokuvista vuoden 1900 Pariisin maailmannäyttelyn Suomen paviljonkiin. Puuta voidaan pitää suomalaiskansallisena muotoilumateriaalina. Samoihin aikoihin muun muassa arts and crafts -liike pyrki vahvistamaan aitojen materiaalien ja käsityön kunnioitusta. Halonen veisti veistoksen yksinkertaiseen ja suljettuun ilmiasuun, mikä viittaa aikakauden tyyli-ihanteiden ohella myös Suomen keskiaikaiseen kirkolliseen puukuvanveistoon. ==Lähteet== Timo Huusko: Emil Halonen: Haapatyttö. Teoksessa Ateneum-opas. Toim. Timo Huusko, 2007, s.69. == Aiheesta muualla == * Teos Suomen Kansallisgallerian sivustoilla: Kokoelmat: Tyttö. Luokka: Ateneumin kokoelmat Luokka:Suomen patsaat ja veistokset
Owen John Dolan

Owen John Dolan (s. 30. syyskuuta 1928) on uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Peter Thomas McKeefry 21. heinäkuuta 1954, ja hänet nimitettiin Palmerston Northin hiippakunnan koadjuuttoripiispaksi 2. marraskuuta 1995. Piispaksi vihkiminen seurasi 10. joulukuuta. Pääkonsekraattorina toimi Peter James Cullinane, jota avustivat Thomas Stafford Williams ja Denis George Browne.Catholic-Hierarchy.org: Bishop Owen John Dolan Dolan jäi eläkkeelle 76-vuotispäivänään 30. syyskuuta 2004. == Lähteet == Luokka:Uusiseelantilaiset papit Luokka:Katoliset piispat Luokka:Vuonna 1928 syntyneet Luokka:Elävät henkilöt
Jesús María de Jesús Moya

Jesús María de Jesús Moya (s. 28. marraskuuta 1934) on dominikaanilainen roomalaiskatolinen piispa. Hänet vihittiin papiksi 18. maaliskuuta 1961. Hänet nimitettiin Santiago de los Caballerosin hiippakunnan vihkipiispaksi sekä Maxitan titulaaripiispaksi 13. huhtikuuta 1977. Piispaksi vihkiminen seurasi 21. toukokuuta. Pääkonsekraattorina toimi Octavio Antonio Beras Rojas, jota avustivat Roque Antonio Adames Rodríguez ja Hugo Eduardo Polanco Brito.Catholic-Hierarchy.org: Bishop Jesús María de Jesús Moya De Jesús Moya sai 20. huhtikuuta 1984 nimityksen San Francisco de Macorísin piispaksi. == Lähteet == Luokka:Dominikaanilaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Musica (veistos)

Musica, tunnetaan myös nimellä Viulunsoittaja, on suomalaisen kuvanveistäjän Wäinö Aaltosen kullattu puuveistos vuodelta 1926.Ahtola-Moorhouse, Leena: "Wäinö Aaltonen: Musica (Viulunsoittaja)". Teoksessa Tyyliltään se on kubistissävyinen.Ilvas, Juha: Wäinö Aaltonen. Teoksessa Veistos liittyy Tampereen Aleksis Kiven muistomerkkikilpailuun ja yhteen Aaltosen kolmesta palkitusta ehdotuksesta nimeltä Futuri. Musica on loppuun asti hiottu versio aiheesta. Veistoksessa runoilija nojaa päätään katkaistuun viuluun pää kuuntelevasti kallellaan. Vasemmassa silmässään hänellä on helmiäissiru. Huomioitavaa teoksessa on myös sen korkea jalusta, joka on yli kolme kertaa itse veistosta korkeampi. Itse veistos on 52 cm korkea, jalustan korkeus on 174 cm. Ateneumin taidemuseo osti veistoksen vuonna 2000. Ensimmäisissä versioissa veistoksessa oli viulun paikalla lyyra. Aaltonen oli tehnyt ulkomaanmatkoja Saksaan ja Italiaan vuonna 1923 sekä Ranskaan ja Englantiin vuonna 1925. Nämä matkat innostivat häntä pelkistettyihin teoksiin, mitä hän toteutti Musicassa. Veistoksen valmistuessa Aaltonen oli jo Suomessa suuri nimi Paavo Nurmen juoksijapatsaan tekijänä (1924). ==Lähteet== ==Aiheesta muualla== *Suomen Kansallisgalleria: Kokoelmat: Musica (Viulunsoittaja). Luokka:Ateneumin kokoelmat Luokka:Wäinö Aaltosen veistokset Luokka:Kubismi
John Quinn Weitzel

John Quinn Weitzel (10. toukokuuta 1928 Chicago, Illinois – 30. joulukuuta 2022) oli yhdysvaltalainen roomalaiskatolinen piispa. Hänet vihittiin Catholic Foreign Mission Society of American papiksi 11. kesäkuuta 1955 ja nimitettiin Samoa-Pago Pagon hiippakunnan johtoon 9. kesäkuuta 1986. Piispaksi vihkiminen seurasi 29. lokakuuta. Pääkonsekraattorina toimi Pio Taofinu'u, jota avustivat Joseph Anthony Ferrario ja Patrick Vincent Hurley.Catholic-Hierarchy.org: Bishop John Quinn Weitzel, M.M. Weitzel jäi eläkkeelle 31. toukokuuta 2013. == Lähteet == Luokka:Yhdysvaltalaiset katoliset piispat Luokka:Vuonna 1928 syntyneet Luokka:Vuonna 2022 kuolleet
Januário Torgal Mendes Ferreira

Januário Torgal Mendes Ferreira (s. 26. helmikuuta 1938 Porto) on portugalilainen roomalaiskatolinen piispa. Hänet vihittiin papiksi 15. lokakuuta 1960 ja nimitettiin Portugalin sotilasordinariaatin vihkipiispaksi sekä Gaudiaban titulaaripiispaksi 22. huhtikuuta 1989. Piispaksi vihkiminen seurasi 15. heinäkuuta. Pääkonsekraattorina toimi António Ribeiro, jota avustivat Júlio Tavares Rebimbas ja Eurico Dias Nogueira.Catholic- Hierarchy.org: Bishop Januário Torgal Mendes Ferreira 3\. toukokuuta 2001 Torgal Mendes Ferreira sai nimityksen Portugalin sotilaspiispaksi. == Lähteet == Luokka:Portugalilaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Kreetan maanjäristys 365

Kreetan maanjäristys 365 oli merenalainen maanjäristys, joka tapahtui Välimerellä auringonnousun aikoihin 21. heinäkuuta 365. Sen keskus oli ilmeisesti Kreetan ja Peloponnesoksen niemimaan välillä. Maanjäristyksen magnitudi oli noin 8, joissakin arvioissa yli Mw 8,5, ja intensiteetti XI. Maanjäristys aiheutti laajaa tuhoa Kreikassa, Libyassa, Egyptissä, Kyproksella ja Sisiliassa. Järistys aiheutti tuhoja vielä Nikomedeiassa saakka ja tunnettiin Pohjois-Italiassa muun muassa Veronassa ja Bergamossa asti. Kreetalla maanjäristys tuhosi muun muassa sen merkittävimmät kaupungit Knossoksen ja Gortynin. Maanjäristystä seurasi tsunami, joka tuhosi Välimeren etelä- ja itärantoja etenkin Libyassa, Aleksandriassa ja Niilin suistossa. Se surmasi tuhansia ihmisiä ja heitti laivoja jopa kolme kilometriä sisämaahan. Pelkästään Kreikassa kuoli arviolta noin henkeä. Maanjäristys järkytti syvästi myöhäisantiikin ajan ihmisiä, ja monet noihin aikoihin eläneet kirjailijat kuvaavat sitä teoksissaan. Esimerkiksi roomalainen historiankirjoittaja Ammianus Marcellinus kuvaa yksityiskohtaisesti tsunamia, joka iski Aleksandriaan ja muihin paikkoihin. Hänen kirjoituksensa erottaa selvästi tapahtumien kolme päävaihetta: maanjäristyksen, merenpinnan äkillisen laskun ja sitä seuraavan jättimäisen, sisämaahan vyöryvän aallon. Nykyisin arvioidaan, että maanjäristys koostui todennäköisesti usean voimakkaan järistyksen sarjasta. Vuosien 350–550 arvellaan olleen alueen aktiivisinta maanjäristysaikaa viimeisen vuoden aikana. Maanjäristyssarja nosti Kreetan länsipäätä useita metrejä, mikä siirsi rantaviivaa huomattavasti. Vaikutus on näkyvissä muun muassa Falasarnan arkeologisella alueella. == Lähteet == Luokka:300-luku Luokka:Antiikin Kreeta Luokka:Maanjäristykset Kreikassa
João Alves (piispa)

João Alves (13. joulukuuta 1925 – 28. kesäkuuta 2013) oli portugalilainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Coimbran hiippakunnan vihkipiispaksi sekä Scalan titulaaripiispaksi 5. syyskuuta 1975. Piispaksi vihkiminen seurasi 23. marraskuuta. Pääkonsekraattorina toimi António Ribeiro, jota avustivat João Antonio da Silva Saraiva ja Manuel Franco da Costa de Oliveira Falcão.Catholic-Hierarchy.org: Bishop João Alves Alves sai 8. syyskuuta 1976 nimityksen Coimbran piispaksi, jona hän toimi, kunnes jäi eläkkeelle 24. maaliskuuta 2001. == Lähteet == Luokka:Portugalilaiset papit Luokka:Katoliset piispat Luokka:Vuonna 1925 syntyneet Luokka:Vuonna 2013 kuolleet
Manual Pelino Domingues

Manual Pelino Domingues (s. 7. lokakuuta 1941) on portugalilainen roomalaiskatolinen piispa. Hänet vihittiin papiksi 15. elokuuta 1965 ja nimitettiin Porton hiippakunnan vihkipiispaksi sekä Lemellefan titulaaripiispaksi 19. joulukuuta 1987. Piispaksi vihkiminen seurasi 13. maaliskuuta 1988. Pääkonsekraattorina toimi João Alves, jota avustivat Júlio Tavares Rebimbas ja Horácio Coelho Cristino.Catholic-Hierarchy.org: Bishop Manual Pelino Domingues Pelino Domingues sai 27. tammikuuta 1998 nimityksen Santarémin piispaksi. == Lähteet == Luokka:Portugalilaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Horácio Coelho Cristino

Horácio Coelho Cristino (8. kesäkuuta 1941 – 8. toukokuuta 2005) oli portugalilainen roomalaiskatolinen piispa. Hänet vihittiin papiksi 15. elokuuta 1965 ja nimitettiin Lissabonin patriarkaatin vihkipiispaksi sekä Drusilianan titulaaripiispaksi 20. elokuuta 1987. Piispaksi vihkiminen seurasi 15. marraskuuta. Pääkonsekraattorina toimi António Ribeiro, jota avustivat Alberto Cosme do Amaral ja Américo Henriques.Catholic-Hierarchy.org: Bishop Horácio Coelho Cristino Coelho Cristino kuoli 53-vuotiaana virassa. == Lähteet == Luokka:Portugalilaiset papit Luokka:Katoliset piispat Luokka:Vuonna 1941 syntyneet Luokka:Vuonna 2005 kuolleet
Juha Karlsson

Juha Karlsson (s. 1961) on kotkalainen kitaristi. Hän soitti kitaraa punkyhtye Dynamossa, jonka ensimmäisen singlen Hamina on kaupunki Poko Rekords julkaisi vuonna 1981. Karlsson luopui muusikon urasta ja vetäytyi perhe-elämään, mutta musiikin harrastaminen on jatkunut mm. äänilevyjen keräilyn muodossa. Luokka:Suomalaiset kitaristit Luokka:Vuonna 1961 syntyneet Luokka:Elävät henkilöt
We’ll Meet Again (elokuva)

We'll Meet Again on vuonna 1943 valmistunut musikaalielokuva. Elokuva on nimetty pääosaa esittävän laulaja Vera Lynnin laulun ”We'll Meet Again” mukaan. Elokuvan on ohjannut Philip Brandon. == Rooleissa == == Lähteet == * == Aiheesta muualla == * Luokka:Vuoden 1943 brittiläiset elokuvat Luokka:Brittiläiset elokuvamusikaalit Luokka:Brittiläiset mustavalkoelokuvat
Aasiankääpiösorsa

Aasiankääpiösorsa (Nettapus coromandelianus) on pieni aasialainen sorsalaji, joka pesii Pakistanissa, Intiassa, Bangladeshissa, Kaakkois-Aasiassa ja Australiassa. Aasiankääpiösorsia arvioidaan Wetlands International-järjestön mukaan olevan maailmassa kaikkiaan 130 000 – 1 100 000 yksilöä. Lajin populaation kehitys on vaihtelevaa. Osa pesäkunnista on erittäin vakiintuneita, mutta esimerkiksi Kiinan alueella pesivistä aasiankääpiösorsista on vaikeaa kerätä täsmällisiä tietoja suuren vaihtelun vuoksi. == Lähteet == == Aiheesta muualla == *ITIS: Nettapus coromandelianus *BirdLife: Cotton Pygmy-goose Nettapus coromandelianus Luokka:Sorsat
Antoni Pacyfik Dydycz

Antoni Pacyfik Dydycz (s. 24. elokuuta 1938) on puolalainen roomalaiskatolinen piispa. Hänet vihki kapusiinien papiksi Czesław Falkowski 29. kesäkuuta 1963, ja hänet nimitettiin Drohiczynin hiippakunnan johtoon 20. kesäkuuta 1994. Piispaksi vihkiminen seurasi 10. heinäkuuta. Pääkonsekraattorina toimi Józef Kowalczyk, jota avustivat Stanisław Szymecki ja Francesco Gioia.Catholic- Hierarchy.org: Bishop Antoni Pacyfik Dydycz, O.F.M. Cap. ==Aiheesta muualla== == Lähteet == Luokka:Puolalaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Afrikankukaali

Afrikankukaali (Centropus senegalensis) on eräs käkilaji. ==Ulkonäkö ja koko== Afrikankukaali on 35–41 senttimetriä pitkä. Sen pää, nokka ja pitkä pyrstö ovat mustat, selkä tummanruskea, siivet punaruskeat ja alapuoli kellanvalkoinen. ==Lähteet== Luokka:Käkilinnut
Arthur Pic

thumb|Arthur Pic vuonna 2012 Arthur Pic (s. 5. lokakuuta 1991 Montélimar, Ranska)Arthur Pic at Driver Database on ranskalainen moottoriurheilija. Hänen vanhempi veljensä Charles Pic ajoi Formula 1 -sarjassa kausilla 2012–2013. == Ura == Pic aloitti uransa Kartingissa vuonna 2004 sijoittuen 16:nneksi Ranskan Junior Mestaruussarjassa. Seuraavana vuonna hän sijoittui sarjan neljänneksi. Vuonna 2007 Pic aloitti kilpa-uransa ja siirtyi Belgian Formula Renault 1.6 -sarjaan, jossa hän ajoi vain neljä kilpailua. Vuonna 2008 Pic ajoi Formul'Academy Euro Series -sarjassa voittaen sarjan mestaruuden. Vuonna 2009 Pic kilpaili Eurocup Formula Renault -sarjassa sijoittuen loppupisteissä 10:nneksi. Vuonna 2010 Pic jatkoi sarjassa ja sijoittui lopulta sarjan kolmanneksi. Vuonna 2011 Pic ajoi Formula Renault 3.5 -sarjassa Tech 1 Racingin tallissa. Hän keräsi 12 pistettä ja sijoittui loppupisteissä vasta 23:nneksi. Vuonna 2012 Pic jatkoi FR 3.5 -sarjassa siirtyen DAMS-talliin. Hän sijoittui sarjan kahdeksanneksi voittaen yhden kilpailun. Vuonna 2013 Pic jatkoi sarjassa ja siirtyi uuteen AV Formula -talliin. Hän saavutti kauden aikana yhden kolmossijan ja 74 pistettä sijoittuen sarjan kahdeksanneksi. Vuonna 2014 Pic siirtyi GP2-sarjaan Campos Racing-talliin.Arthur Pic, nuevo piloto de Campos Racing en GP2 Hän otti yhden voiton Unkarin pitkästä kilpailusta, saavutti yhden kakkossijan Monzasta ja kolmossijan Abu Dhabista sijoittuen sarjan seitsemänneksi. Vuonna 2015 Pic jatkoi GP2-sarjassa saavuttaen kaksi kakkossijaa ja 60 pistettä sijoittuen sarjan 11:nneksi. Vuonna 2016 Pic jatkoi kolmannen kauden GP2:ssa siirtyen Rapax -talliin. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2014 Campos Racing BHR FEA 5 BHR SPR 9 ESP FEA 6 ESP SPR 4 MON FEA 6 MON SPR 5 AUT FEA 10 AUT SPR 13 GBR FEA 11 GBR SPR 22† GER FEA 19 GER SPR Kesk. HUN FEA 1 HUN SPR 6 BEL FEA 15 BEL SPR 20 ITA FEA 2 ITA SPR 7 RUS FEA 4 RUS SPR 5 ABU FEA 8 ABU SPR 3 124 7. 2015 Campos Racing BHR FEA Kesk. BHR SPR 10 ESP FEA 9 ESP SPR 8 MON FEA 4 MON SPR 6 AUT FEA 9 AUT SPR 11 GBR FEA 14 GBR SPR 16 HUN FEA 13 HUN SPR 10 BEL FEA 2 BEL SPR Kesk. ITA FEA 7 ITA SPR 2 RUS FEA 8 RUS SPR 13 BHR FEA 10 BHR SPR 16 ABU FEA 17 ABU SPR C 60 11. 2016 Rapax ESP FEA 13 ESP SPR Kesk. MON FEA 10 MON SPR 9 EUR FEA Kesk. EUR SPR 8 AUT FEA 9 AUT SPR 18 GBR FEA 14 GBR SPR 11 HUN FEA 5 HUN SPR Kesk. GER FEA 4 GER SPR 3 BEL FEA 14 BEL SPR 22† ITA FEA Kesk. ITA SPR 11 MAL FEA MAL SPR ABU FEA ABU SPR 36 14. ==Lähteet== Luokka:Ranskalaiset autourheilijat Luokka:Vuonna 1991 syntyneet Luokka:Formula Renault 3.5 -kuljettajat Luokka:GP2-kuljettajat Luokka:Elävät henkilöt
Tumenjoki

Tumenjoki (, , Túmenjiāng) on rajajoki osin Kiinan ja Pohjois-Korean sekä alajuoksullaan 17 kilometrin matkalla Venäjän ja Pohjois-Korean välissä. Joen kokonaispituus on 525 kilometriä, toisen lähteen mukaan 521 kilometriä. Valuma-alueen koko on vain 4 059 neliökilometriä. Joki saa alkunsa Changbaivuoren korkeimmalta, 2 750 metriä korkealta Baekduvuorelta (Paektu, kiin. Batou), Kiinan Jilinin maakunnasta. Joki virtaa kapeita jokiuomia pitkin Hoeryŏngiin ja laskee edelleen kaakkoon Japaninmereen. Joen vedenlaatu on huono; joki on pahoin teollisuuden ja kaupunkiasutuksen jätevesien pilaama. Jilinin maakunnan ympäristön tilaa selvitellyt raportti (2006) osoitti, että Tumenin vesistöalueesta 75 prosentissa oli heikko vedenlaatu. Vesi on epäkelpo niin luonnonvesivarastoksi, juomavedeksi kuin kotitalouksien, teollisuuden tai maatalouden käyttöönkin. Luonnonvarojen hyödyntäminen on aiheuttanut metsäkatoa, maaperän eroosiota, ja muuta luonnon köyhtymistä, jotka edistävät vesistön pilaantumista. Saastuminen uhkaa Venäjän alajuoksun suojeltuja kosteikkoalueita, heikentää väestön elinoloja ja nostaa alueen teollisuuden kustannuksia. Tumenjoki on pohjoiskorealaisten loikkareiden suosiossa, joista suurin osa pyrkii Kiinan puolelle. Kiinan ja Pohjois-Korean välinen raja on pidempi, eikä niin tarkasti valvottu kuin Pohjois-Korean ja Venäjän, mikä tekee rajan ylittämisestä helpompaa. ==Galleria== Tumen River Bridge in 2018.jpg|Tumenjoen silta, joka rakennettiin 1941. Pohjois-Korea joen vastakkaisella puolella. Aerial view of Tumen River at Namyang.jpg|Tumenjoki Namyangin kohdalla. ==Lähteet== ==Aiheesta muualla== Luokka:Pohjois-Korean joet Luokka:Kiinan joet Luokka:Venäjän joet Luokka:Japaninmereen laskevat vesistöt Luokka:Venäjän vesistöt Luokka:Kiinan ja Pohjois-Korean raja Luokka:Venäjän rajat Luokka:Rajajoet
Alppikäenminttu

Alppikäenminttu (Clinopodium alpinum, synonyymit Acinos alpinus, Calamintha alpina, Satureja alpina) on huulikukkaiskasvien (Lamiaceae) heimoon kuuluva monivuotinen puutarhakasvi eli perenna. == Ulkonäkö ja koko == Alppikäenminttu kasvaa 20 cm korkeaksi. Sillä on punavioletit kukat. Kasvi kukkii kesäkuusta syyskuulle asti. Lehdet ovat tummanvihreät ja muodostavat tiiviin mättään.Acinos alpinus Perennials == Levinneisyys == Alppikäenminttua tavataan Keski- ja Etelä-Euroopassa.Acinos Alpinus Luirig == Lähteet == * Räty, E. ja Alanko P. 2004: Viljelykasvien nimistö. - Puutarhaliiton julkaisuja, Helsinki. === Viitteet === == Aiheesta muualla == * UniProt, Taxonomy: Clinopodium alpinum (Alpine calamint) (Acinos alpinus) * Dr. Duke's Phytochemical and Ethnobotanical Databases: Acinos alpinus Luokka:Mäkimintut
Parakrassi

Parakrassi eli tarhaparakrassi (Acmella oleracea, synonyymi Spilanthes oleracea) on asterikasvien heimoon eli mykerökukkaiskasveihin (Asteraceae) kuuluva kasvi.Räty, E. ja Alanko, P. 2004: Viljelykasvien nimistö. - Puutarhaliitto, Helsinki. Se on kotoisin Etelä-Amerikasta. Parakrassi kasvaa noin 20 cm korkeaksi. Sen lehdet ovat oliivinvihreät ja kukinto sivuilta keltainen, päästään ruskea. Parakrassia käytetään tuoreena salaattiin ja muihin ruokiin. Sitä on myös käytetty luonnonlääkinnässä kivunlievitykseen. == Lähteet == == Aiheesta muualla == * Suomen Lajitietokeskus: Tarhaparakrassi – Acmella oleracea Luokka:Asterikasvit
Soukkovahapensas

Soukkovahapensas (Acokanthera oblongifolia, syn. A. spectabilis, Carissa spectabilis) on oleanterikasvien heimoon kuuluva kasvilaji, jota viljellään huonekasvina. Se on myrkyllinen. Soukkovahapensas on kotoisin Etelä-Afrikasta ja sitä viljellään hyvin yleisesti koristepensaana kaikkialla subtropiikissa ja lämpimillä alueilla sekä kylmemmillä seuduilla kasvihuoneissa.Kasvien maailma. 1:28 Otavan iso kasvitietosanakirja, osa 1. ISBN 951-1-05098-2 == Lähteet == == Aiheesta muualla == *Medicinal plants, Acokanthera oblongifolia Luokka:Oleanterikasvit
Red Crucible

War Trigger Classic on verkossa pelattava ilmainen ensimmäisen persoonan ammuntapeli, jonka julkaisija on Rocketeer Games Studio. Peli muistuttaa Battlefield-sarjan pelejä. War Trigger Classicissa on viisi pelimuotoa, jotka ovat Free for All, Last Man Standing, Team Deathmatch, Attack & Defend ja Demolition. Pelissä on ajoneuvoja kuten tankkeja, helikoptereita ja liikkuvia ilmatorjuntayksiköitä mutta myös pelkkiä jalkaväkipelikenttiä. Pelaajan hahmon ulkoasua voi muokata esimerkiksi vaatetusta vaihtamalla. War Trigger Classicissa on kuusi aselajia: Assault, Support, Sniper, Demolitions, Secondary ja Melee. Luokka:Kolmannen persoonan ammuntapelit Luokka:Verkkomoninpelit Luokka:Windows-pelit
BEAST

HIGHLIGHT (하이라이트) on ennen nimellä BEAST tai ∀ΔΣ (Boys of the East Standing Tall / Boys to Search for Top (비스트)) tunnettu eteläkorealainen yhtye, joka debytoi vuonna 2009, Cube Entertainmentin alaisena. Yhtyeessä oli kuusi jäsentä, kunnes vuoden 2016 huhtikuussa yhtyeen jäsen Jang Hyunseung päätti lähteä soolouransa vuoksi. Nykyään yhtyeessä on viisi jäsentä: Yoon Doojoon (Leader, vokalisti), Yong Junhyung (Räppäri), Yang Yoseob (Vokalisti), Lee Gikwang (Vokalisti, tanssi) ja Son Dongwoon (Vokalisti, maknae/nuorin). BEAST on julkaissut yhden kokopitkän albumin (Fiction And Fact 2011), viisi minialbumia, yhden japaninkielisen albumin sekä singlejä. BEAST debytoi varhain lokakuussa 2009, jolloin heidän ensimmäinen minialbuminsa, B2ST is the Best, julkaistiin. Vuonna 2011 julkaistiin Fiction and Fact, kokopitkä albumi. Samana vuonna BEAST aloitti Japanin valloituksensa levyllään Shock (Japanese Version). Yhtye on voittanut tähän mennessä neljä suurta palkintoa, Bonsang- palkinnon Seoul Awardseissa vuosina 2011 ja 2012, Daesang (Vuoden artisti) vuonna 2011 Melon Music Awardseissa. Heidän kappaleensa ”Fiction” myös sai kunniakkaasti vuoden 2011 ”Song of the year” -palkinnon KBS Music Festivalseissa. == Historia == B2ST nimi vaihdettiin helpommin sanottavaan muotoon ”BEAST” ennen yhtyeen debytoimista, mutta edelleen muotoa ”B2ST” käytetään esimerkiksi mainostamisessa. BEASTin faneja kutsutaan B2UTYiksi (sanottuna Beauty) kertomuksen Kaunotar ja hirviö (Beauty and the Beast) mukaan. Lokakuussa 2009 yhtye debytoi musiikkiohjelmassa KBS Music Bankissa, singlensä ”Bad Girl” kanssa. Samoihin aikoihin BEAST nauhoitti MTV:lle ohjelmaa MTV BEAST, jossa nähtiin kuinka pojat kokoavat musiikkivideon yhteen. Heidän ensimmäinen minialbuminsa sisältää viisi kappaletta ”B2ST Is the Best”, ”Bad Girl”, ”Mystery”, ”Oasis” ja ”Yet”, jonka soittaminen radiossa kiellettiin Junhyungin räp-osuuden kiroilun vuoksi. BEAST voitti heidän ensimmäisen palkinnon ”Best Rookie Award Month of December”. Varhain vuonna 2010 BEAST alkoi mainostaa kappaletta ”Mystery” minialbumilta B2ST is the Best joka viikkoisten live-esitysten kera. == Diskografia == * Fiction and Fact (2011) * So Beast (2011) * Hard to Love, How to Love (2013) * Guess Who? (2016) * Highlight (2016) == Aiheesta muualla == * Virallinen sivusto Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Eteläkorealaiset poikabändit Luokka:Eteläkorealaiset yhtyeet
Neulanilkka

Neulanilkka (Ptilichthys goodei) on ahvenkaloihin kuuluva Tyynenmeren pohjoisosissa elävä kalalaji. Se on ainoa laji neulanilkkojen heimossa (Ptilichthyidae). ==Koko ja ulkonäkö== Neulanilkka on hyvin pitkulainen kala, joka kasvaa korkeintaan 33-40 cm pitkäksi. Kalan selkäevä koostuu 79-90 eristäytyneestä piikistä ja pitkästä perä- ja pyrstöevän kanssa yhtenäisestä osasta. Pyrstö kapenee päätään kohden ja muistuttaa hieman sulkaa. Pää ja suu ovat neulanilkalla pienet. Lajin suomut ovat pienikokoiset tai puuttuvat kokonaan. Väriltään laji on kellertävä tai harmahtava. Neulanilkan ruumiissa kulkee tummempi poikkijuova. ==Levinneisyys ja elintavat== Neulanilkkaa tavataan Tyynenmeren pohjoisosista Pohjois-Amerikasta Oregonista Beringinmerelle, Ohotanmerelle, Kuriileille ja Japaniin asti ulottuvalta alueelta. Päivisin kala elää yli 360 metrin syvyydessä mahdollisesti hiekka- tai mutapohjaan kaivautuneena. Öisin ne siirtyvät ruokailemaan lähemmäs merenpintaa. ==Lähteet== Luokka:Kivinilkkakalat
Liuskasädesaniainen

Liuskasädesaniainen (Actiniopteris semiflabellata) on Actiniopteridaceae- heimoon kuuluva saniaislaji, joka kasvaa 800–1200 metrin korkeudessa. Se kasvaa 14–18 senttimetriä korkeaksi. Sitä viljellään myös huonekasvina. Saniaisten luokittelu ei ole vielä täysin vakiintunutta ja toisissa lähteissä liuskasädesaniainen luokitellaan sanikkakasvien (Pteridaceae) heimoon. == Lähteet == == Aiheesta muualla == * Suomen Lajitietokeskus: Liuskasädesaniainen – Actiniopteris semiflabellata Luokka:Sanikkakasvit
Edolo

Edolo on kunta Brescian maakunnassa Italiassa. Kunnassa asuu noin 4 500 ihmistä, ja sen pinta-ala on 89 neliökilometriä. Edolossa sijaitsee muun muassa pumppuvoimalaitos. Edolo rajoittuu Corteno Golgin, Incudinen, Loveron, Malonnon, Monnon, Ponte di Legnon, Saviore dell'Adamellon, Sernion, Sonicon, Temùn, Tovo di Sant'Agatan, Vezza d'Oglion ja Vionen kuntiin. == Lähteet == == Aiheesta muualla == Luokka:Brescian maakunnan kunnat
Kauluskellot

Kauluskellot (Adenophora) on kasvisuku, joka kuuluu kellokasvien (Campanulaceae) heimoon. Kauluskelloja viljellään monivuotisina koristekasveina eli perennoina. == Lajeja == * kiinankauluskello (Adenophora bulleyana) * tuuheakauluskello (Adenophora confusa) * koreankauluskello (Adenophora koreana) * tuoksukauluskello (Adenophora liliifolia) * sirokauluskello (Adenophora triphylla) == Lähteet == * == Aiheesta muualla == * Finto: Kassu – Kasvien suomenkieliset nimet: Kauluskellot (Adenophora) * Suomen Lajitietokeskus: Kauluskellot (Adenophora) * Flora of China: Adenophora Luokka:Kellokasvit
Alppikauno

Alppikauno (Adenostyles alpina, syn. A. glabra) on monivuotisena puutarhakasvina kasvatettava mykerökukkaiskasveihin kuuluva kasvilaji. Se esiintyy luonnonvaraisena Keski-Euroopassa, Saksassa, Ranskassa, Espanjassa, Italiassa, Sveitsissä, Itävallassa ja Balkanilla.Plants of the World Online. Adenostyles alpina (L.) Bluff & Fingerh. Viitattu 27.10.2021. == Lähteet == Luokka:Asterikasvit
Purpe

Purpe () on taajama (посёлок) petrokemian tuotantoalueella Jamalin Nenetsian autonomisen piirikunnan Purin piirissä Luoteis-Siperiassa. Purpe sijaitsee Pur-joen Pjakupur-alkuhaaran varrella; taajaman nimi pohjautuu joen nimeen. Purpen keskusta löytyy jokiuomasta pari kilometriä pohjoiseen. Vuoden 2010 väestönlaskennan mukaan Purpen taajaman asukasluku oli 9 840. Taajaman synty liittyy rautatien ja kaasuputkiston rakentamiseen. Tammikuussa 1978 paikkakunnalle saapui Surgut-Urengoi-rautatien rakentajia. He perustivat majoitusleirin nykyisen Purpen taajaman seudulle. Virallisesti Purpen kylän perustamisajaksi katsotaan 17 lokakuuta 1979, kun vastaava neuvosto teki päätöksen rautatieaseman rakentamisesta Purpeen Purin piirin alueelle. Vuonna 1979 lähiställe rakennettiin maakaasun siirtoputkiston kompressoriasema. Huhtikuussa 1980 ensimmäinen matkustajajuna saapui jo taajamaan. Sittemmin alueelle on rakennettu muun muassa terveysasema, kouluja, lastentarhoja, kulttuuritalo, poliisi- ja paloasema sekä ortodoksinen kirkko. Taajamassa toimii myös paikallisradio ja -televisiostudio. Taajamaan on maantie- ja rautatieyhteys. Purpen rautatieasema palvelee myös lounaassa maanteitse noin 15 kilometrin päässä sijaitsevaa 23 tuhannen asukkaan Gubkinskin kaupunkia, jonne rataverkko ei ulotu.Jamalin Nenetsian suurimpiin kaupunkeihin kuuluva Nojabrsk sijaitsee Purpen taajamasta linnuntietä 155 kilometriä etelälounaaseen ja pääkaupunki Salehard runsas 520 kilometriä luoteeseen. ==Lähteet== ==Aiheesta muualla== *Purin kunnallispiirin sivut (puradm.ru) *Purpen aseman junavuorojen haku (tutu.ru) Luokka:Jamalin Nenetsian kylät ja taajamat
Marko Nieminen

Marko Nieminen (s. 15. marraskuuta 1964 Tampere) on uransa lopettanut suomalainen jalkapalloilija. Hän oli pelipaikaltaan hyökkääjä. Nieminen edusti uransa aikana SM-sarjassa ja Veikkausliigassa Porin Pallo-Tovereita, Mikkelin Palloilijoita, FC Jazzia sekä Ilvestä. Hän pelasi pääsarjatasolla yhteensä 134 ottelua, tehden niissä 21 maalia. Suomen mestaruuden hän voitti FC Jazzissa vuonna 1993. Myös Niemisen molemmat veljet, Petri ja Rami Nieminen ovat entisiä huippujalkapalloilijoita. ==Lähteet== *Veikkausliigan tilastot *Jalkapallokirjat 1995–2000, Suomen Palloliitto. Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1964 syntyneet Luokka:Elävät henkilöt
Adiantumit

Adiantumit eli hiussaniaiset (Adiantum) on sanikkakasvien (Pteridaceae) heimoon kuuluva suuri saniaissuku. Sukuun kuuluu ainakin 170 lajiaWorld Flora Online: Adiantum Viitattu 22.9.2021. , mutta mahdollisesti paljon enemmänkinThe Plant List: Adiantum Viitattu 22.9.2021. . Useita adiantumilajeja viljellään huonekasveinaRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Adiantum aleuticum – tarha-adiantumi * Adiantum capillus-veneris – neidonadiantumi eli neidonhiussaniainen * Adiantum caudatum – ituadiantumi * Adiantum chilense * Adiantum comorense – kaartoadiantumi * Adiantum cristatum * Adiantum edgeworthii – viuhka-adiantumi * Adiantum fimbriatum * Adiantum flabellulatum * Adiantum fragile * Adiantum fulvum – rusoadiantumi * Adiantum hispidulum – australianadiantumi * Adiantum latifolium * Adiantum melanoleucum * Adiantum pedatum – tarha-adiantumi eli kanadanhiussaniainen * Adiantum platyphyllum * Adiantum polyphyllum * Adiantum pulverulentum * Adiantum pyramidale * Adiantum raddianum – viheradiantumi * Adiantum reniforme – pyöröadiantumi * Adiantum roborowskii * Adiantum shepherdii * Adiantum subcordatum * Adiantum tenerum – huntuadiantumi * Adiantum trapeziforme – siipiadiantumi * Adiantum venustum – himalajanadiantumi * Adiantum villosum Suomen Lajitietokeskus: Adiantumit – Adiantum Viitattu 11.2.2021.Kassu – Kasvien suomenkieliset nimet: Adiantum Viitattu 22.9.2021. == Lähteet == == Aiheesta muualla == * ITIS: Adiantum * United States Department of Agriculture (USDA): Adiantum * Flora of China: Adiantum Luokka:Sanikkakasvit
Adlumia

Adlumia (Adlumia fungosa, syn. A. cirrhosa) on köynnöstävä, avomaalla yksivuotisena viljeltävä koristekasvi, joka kuuluu unikkokasvien (Papaveraceae) alaheimoon Fumarioideae eli aiemmin emäkkikasveihin. == Lähteet == * === Viitteet === == Aiheesta muualla == *Suomen Lajitietokeskus: Adlumia (Adlumia fungosa) *United States Department of Agriculture (USDA): Adlumia fungosa *Flora of North America: Adlumia fungosa Luokka:Unikkokasvit
Marko Nieminen (täsmennyssivu)

Marko Nieminen voi viitata seuraaviin henkilöihin: *Marko Nieminen, suomalainen jalkapalloilija *Marko Nieminen (ampumahiihtäjä), suomalainen ampumahiihtäjä *Marko Nieminen (nyrkkeilijä), suomalainen nyrkkeilijä
Ruusuleinikit

Ruusuleinikit (Adonis) on leinikkikasvien (Ranunculaceae) heimoon kuuluva kasvisuku, jonka lajeja viljellään avomaalla yksi- tai monivuotisina koristekasveina. Suvussa on 33 lajia, joita esiintyy Euraasiassa ja Pohjois- Afrikassa. == Lajeja == * kesäruusuleinikki (Adonis aestivalis) * amurinruusuleinikki (Adonis amurensis) * syysruusuleinikki (Adonis annua) * pikkuruusuleinikki (Adonis microcarpa) * kevätruusuleinikki (Adonis vernalis) == Lähteet == * === Viitteet === == Aiheesta muualla == * Finto: Kassu – Kasvien suomenkieliset nimet: Adonis * Suomen Lajitietokeskus: Ruusuleinikit – Adonis *
Tulotopologia

Tulotopologia on kahden tai useamman topologisen avaruuden karteesiselle tulolle määritelty topologia. Avaruuksien karteesisen tulon topologia voidaan muodostaa ainakin kahdella melko luonnollisella tavalla kerrottavien avaruuksien topologioista. Näitä kutsutaan laatikko- ja tulotopologiaksi. Nämä eroavat toisistaan, jos kerrottavia joukkoja on äärettömän monta; äärellisessä tapauksessa eroa ei ole. == Määritelmä == Olkoon X karteesinen tulo indeksijoukon I yli: :X := \prod_{i \in I} X_i, Joukon X tulotopologia on projektioiden Pi: X -> Xi indusoima topologia. Tulotopologian kannan muodostavat joukot \prod U_i, jossa jokainen Ui on avoin joukossa Xi ja Ui ≠ Xi vain äärellisen monta kertaa. Avaruuksien tulotopologia on karkein niistä X:n topologioista, joissa jokainen projektio Pj on jatkuva. == Tulotopologia ja laatikkotopologia == Topologisten avaruuksien karteesiselle tulolle voidaan määritellä toinenkin luonnolliselta vaikuttava topologia valitsemalla kannaksi joukot \prod U_i, missä Uj on mielivaltainen Xj:n avoin osajoukko. Tällä tavoin saadaan laatikkotopologia, joka ei ole kuitenkaan osoittautunut kovin merkitykselliseksi. Jos edellä indeksijoukko I on äärellinen eli karteesinen tulo muodostetaan vain äärellisestä määrästä avaruuksia, ei edellä mainitulla kohdalla "äärellisen monta" ole merkitystä. Tämän vuoksi laatikko- ja tulotopologia eivät eroa toisistaan äärellisten tulojen tapauksessa. == Esimerkkejä == Kerrotaan kaksi Sierpińskin avaruutta keskenään. Nimetään selkeyden vuoksi toisen alkiot a ja b, toisen 0 ja 1, jolloin topologiat ovat \\{\varnothing, \\{a\\}, \\{a,b\\}\\} ja vastaavasti \\{\varnothing, \\{0\\}, \\{0,1\\}\\}. Avaruuden kannaksi tulee \\{\\{(a,0)\\}, \\{(a,0), (a,1)\\}, \\{(a,0), (b,0)\\}\\}, ja avaruuteen tulee (koko joukon ja tyhjän joukon lisäksi) vielä näistä unioni \\{(a,0), (a,1), (b,0)\\}. Reaalilukujen, joille on määritelty tavanomainen topologia, äärellinen tulo tuottaa tavanomaisen euklidisen topologian joukolle Rn. Tavallisella topologialla varustettujen reaalilukujen numeroituvasti äärettömässä tulossa \mathbf{R}^\mathbf{N} avoin ei ole esimerkiksi jono (]0,1[, ]0,1[, ]0,1[...). Sen sijaan (]0,1[, ]0,1[, \mathbf{R}, \mathbf{R}, \mathbf{R}, ...) on avoin. == Ominaisuuksia == * Erotteluaksioomat ** T0-avaruuksien tulo on T0-avaruus. ** T1-avaruuksien tulo on T1-avaruus. ** T2-avaruuksien (eli Hausdorffin avaruuksien) tulo on T2-avaruus. == Lähteet == Luokka:Topologiset avaruudet
Lapalehdet

Lapalehdet (Adromischus) ovat huonekasveina käytettyjä mehikasveja, jotka kuuluvat maksaruohokasvien heimoon (Crassulaceae). == Lajeja == * kutrilapalehti (Adromischus cristatus) == Lähteet == * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. == Aiheesta muualla == * Finto: Kassu – Kasvien suomenkieliset nimet: Adromischus Luokka:Maksaruohokasvit
Lauri Puintila

Lauri Puintila (s. 1977 Somero) on suomalainen toimittaja ja kirjailija. Puintila on kirjoittanut esikoisteoksenaan Oulun lentokonekaappauksesta kertovan kirjan Kaappari Lamminparras vuonna 2010. == Kirjat == * Kaappari Lamminparras (2010) == Aiheesta muualla == * Lauri Puintila WSOY:n sivulla Luokka:Vuonna 1977 syntyneet Luokka:Elävät henkilöt Luokka:Suomalaiset toimittajat Luokka:Suomalaiset kirjailijat
Michael Bailey Smith

Michael Bailey Smith (s. 2. marraskuuta 1957 Alpena, Michigan, Yhdysvallat) on yhdysvaltalainen näyttelijä. Hän on esiintynyt muun muassa elokuvissa Painajainen Elm Streetillä 5 – Painajaisten lapsi, Cage II, Teräskehä ja In Hell. Pääosin Smith on esiintynyt vierailevissa rooleissa useissa televisiosarjoissa, kuten Family Matters, Salaiset kansiot, Siskoni on noita, Kovan onnen kundi ja Miehen puolikkaat.Michael Bailey Smith Bio Biography tvrage Viitattu 5.5.2012 Smith pelasi collegessa muun muassa amerikkalaista jalkapalloa, mutta joutui jättämään lajin kesken loukkaantumisen vuoksi. Smith harrastaa myös kehonrakentamista ja osallistui opiskeluvuosinaan muutamaan kehonrakennuskilpailuun.bio michaelbaileysmith.com Viitattu 5.5.2012 ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset kehonrakentajat Luokka:Vuonna 1957 syntyneet Luokka:Elävät henkilöt
Huiskuananakset

Huiskuananakset (Aechmea) on eteläamerikkalaiseen ananaskasvien (Bromeliaceae) heimoon kuuluva kasvisuku, johon kuuluvat lajit ovat tulleet tunnetuiksi huonekasveina.Räty ja Alanko 2004, s. 19. Huiskuananakset ovat pääasiassa päällyskasveja eli epifyyttejä.Kasvien maailma 1: 36. == Lajeja == Huiskuananaslajeja tunnetaan noin 130. * Hurmehuisku (Aechmea blanchetiana) * Juovahuisku (Aechmea chantinii) * Kirjohuisku (Aechmea fasciata) * Korallihuisku (Aechmea fulgens) * Sinihuisku (Aechmea lueddemanniana) * Sirohuisku (Aechmea miniata) * Keltahuisku (Aechmea nudicaulis) * Pesähuisku (Aechmea recurvata) * Purppurahuisku (Aechmea weilbachii) == Käyttö == Edellä mainittuja lajeja pidetään huonekasveina. Ne tarvitsevat runsaasti valoa ja hyvin vettä läpäisevän multaseoksen. Kukkineen ruusukkeen tyveen kehittyy uusia ruusukkeenalkuja, joista voi kasvattaa uusia kasveja. Yleisin suvun huonekasveista on kirjohuisku (Aechmea fasciata), josta aiemmin käytettiin nimeä kukka-ananas. Sen lehdet kasvavat noin 50 cm pitkiksi ja 10 cm leveiksi ja muodostavat suppilomaisen ruusukkeen. Pinnaltaan ne ovat hopeanharmaan härmän peittämiä. Suppilon keskeltä nousee puolimetrinen, tähkämäinen kukinto, ja sen ruusunpunaisten suojuslehtien hangoissa ovat pienet kukat vaaleansinipunertavine teriöineen. Korallihuiskun (A. fulgens) lehdet ovat kapeammat ja eräillä lajikkeilla alta purppuranpunaiset. Sen tummanpunaiset marjat pysyvät pitkään kiinni kukintolapakossa. Lajilla A. marmorata lehdet ovat punaruskearaitaiset. Kuitukasvina viljellään lajia A. magdalenae Keski- Amerikassa. == Lähteet == * Kasvien maailma. Otavan iso kasvitietosanakirja, osa 1. Keuruu 1979. ISBN 951-1-05098-2. * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == *Finto, Kassu – Kasvien suomenkieliset nimet: Huiskuananakset (Aechmea) *ITIS: Aechmea *United States Department of Agriculture (USDA): Aechmea Luokka:Ananaskasvit
Borno (Italia)

Borno on kunta Alpeilla Brescian maakunnassa Italiassa. Kunnassa on noin 2 600 asukasta, ja sen pinta-ala on 30 neliökilometriä. Borno rajoittuu Ossimoon, Piancognoon, Azzoneen, Schilparioon ja Angolo Termeen. Katolisen kirkon kardinaali Giovanni Battista Re syntyi Bornossa. == Lähteet == Luokka:Brescian maakunnan kunnat
Moláoi

Moláoi () on Kreikan kaupunki sekä samanniminen Monemvasián kunnan kunnallisyksikkö (Δημοτική Ενότητα Μολάων, Dimotikí Enótita Moláon) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 4 980 ja varsinaisen Moláoin kaupungin väkiluku 2 534 (vuonna 2011). Moláoi on Monemvasián kunnan kuntakeskus. Moláoi sijaitsee Monemvasián niemimaan pohjoisosassa ja rajautuu lännessä Välimereen kuuluvaan Lakonianlahteen. Moláoista on matkaa Spártiin 75 kilometriä, Peloponnesoksen alueen pääkaupunkiin Trípoliin 130 km ja Ateenaan puolestaan 336 km. Moláoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Asopóksen, Voiéksen ja Zárakaksen kanssa. == Kunnallisyksikön osat == Moláoin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Elaía Elaía 427 Koupiá Koupiá 105 Metamórfosi Metamórfosi 559 Moláoi Moláoi 2 534 Pákia Pákia 418 Sykéa Sykéa 937 Yhteensä: 4 980 == Lähteet == == Aiheesta muualla == * Δήμος Μονεμβασιάς. Δημοτική Ενότητα Μολάων . Moláoin kunnallisyksikön verkkosivut. Luokka:Monemvasiá Luokka:Peloponnesoksen entiset kunnat Luokka:Peloponnesoksen kaupungit
Belahedelmä

Belahedelmä (Aegle marmelos) on ruutakasvien (Rutaceae) heimoon kuuluva kasvi, jota käytetään sekä ravinnoksi että lääkekasvina.Räty & Alanko 2004, s. 19. Aegle-sukuun kuuluu kolme indomalaijilaisen alueen pientä puuta.Kasvien maailma 1: 36. == Ulkonäkö == Belahedelmä on enintään noin 12 metriä korkeaksi kasvava okainen puu, joka kasvaa luonnonvaraisena Etelä-Aasian monsuunimetsissä, mutta sitä viljellään koko Kaakkois-Aasiassa. Lehdet ovat kolmelehdykkäisiä ja epämiellyttävän hajuisia. Vihertävänvalkoiset kukat sijaitsevat tertuissa ja ovat puolestaan hyväntuoksuisia. == Hedelmät == Hedelmät syödään tuoreina tai kuivattuina ja niistä voidaan valmistaa juomaa. Kypsällä hedelmällä on lievästi laksatiivinen vaikutus. Keitettyä raakaa hedelmää käytetään hoidettaessa punatautia ja ripulia. Kasvista on eristetty ainakin viisi alkaloidia. Belahedelmän siemeniä levittävät ilmeisesti hedelmiä syövät lepakot. == Lähteet == * Kasvien maailma. Otavan iso kasvitietosanakirja, osa 1. Keuruu 1979. ISBN 951-1-05098-2. * Räty, E. & Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9. === Viitteet === == Aiheesta muualla == *ITIS: Aegle marmelos *United States Department of Agriculture (USDA): Aegle marmelos *Flora of China: Aegle marmelos *Dr. Duke's Phytochemical and Ethnobotanical Databases: Aegle marmelos Luokka:Ruutakasvit Luokka:Silmälläpidettävät kasvit
Mehipuut

Mehipuut (Aeonium) on afrikkalainen mehikasvisuku, joka kuuluu maksaruohokasveihin (heimo Crassulaceae). Monia lajeja viljellään huonekasveina. == Lajeja == * loistomehipuu (Aeonium arboreum) * palsamimehipuu (Aeonium balsamiferum) * kanarianmehipuu eli samettimehipuu (Aeonium canariense) * tahmamehipuu (Aeonium glutinosum) * jalomehipuu (Aeonium nobile) * palleromehipuu (Aeonium sedifolium) * laakamehipuu (Aeonium tabuliforme tai A. tabulaeforme) * kylämehipuu (Aeonium urbicum)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * nystymehikehrä (Aeonium aizoon, syn. Greenovia aizoon) * suippumehipuu (Aeonium appendiculatum) * kultamehikehrä (Aeonium aureum, syn. Greenovia aurea) * laaksomehipuu (Aeonium castello-paivae) * ripsimehipuu (Aeonium ciliatum) * anaganmehipuu (Aeonium cuneatum) * kupolimehipuu (Aeonium davidbramwellii) * korumehipuu (Aeonium decorum) * sepomehikehrä (Aeonium diplocyclum, syn. Greenovia diplocycla) * anaganmehikehrä (Aeonium dodrantale, syn. Greenovia dodrantalis) * nystymehipuu (Aeonium glandulosum) * gomeranmehipuu (Aeonium gomerense) * ruusumehipuu (Aeonium goochiae) * kapverdenmehipuu (Aeonium gorgoneum) * kalvasmehipuu (Aeonium haworthii) * hierronmehipuu (Aeonium hierrense) * kultamehipuu (Aeonium holochrysum) * marokonmehipuu (Aeonium korneliuslemsii) * lanzarotenmehipuu (Aeonium lancerottense) * etiopianmehipuu (Aeonium leucoblepharum) * helomehipuu (Aeonium lindleyi) * mascanmehipuu (Aeonium mascaense) * palmanmehipuu (Aeonium palmense) * rusomehipuu (Aeonium percarneum) * kaulusmehipuu (Aeonium pseudourbicum) * juovamehipuu (Aeonium rubrolineatum) * kermamehipuu (Aeonium saundersii) * partamehipuu (Aeonium simsii) * poimumehipuu (Aeonium smithii) * kerämehipuu (Aeonium spathulatum) * kenianmehipuu (Aeonium stuessyi) * lapiomehipuu (Aeonium subplanum) * aaltomehipuu (Aeonium undulatum) * valverdenmehipuu (Aeonium valverdense) * neitsyenmehipuu (Aeonium virgineum) * agulonmehipuu (Aeonium viscatum) * chamorganmehipuu (Aeonium volkeri) == Lähteet == * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9 === Viitteet === == Aiheesta muualla == * Finto: Kassu – Kasvien suomenkieliset nimet: Aeonium * Suomen Lajitietokeskus: Mehipuut – Aeonium Luokka:Maksaruohokasvit
Kalliolitukit

Kalliolitukit (Aethionema) ovat ristikukkaiskasveihin (heimo Brassicaceae) kuuluvia ruohoja, joita viljellään monivuotisina koristekasveina.Räty ja Alanko 2004, s. 19. Kalliolitukkeja on noin 70 lajia, ja ne ovat yksi- tai monivuotisia ruohoja. Luontainen levinneisyys käsittää pääasiassa Välimerenmaat ja Etu-Aasian. Suvun erikoisuus on se, että useilla lajeilla on kahdenlaisia hedelmiä: monisiemenisiä ja avautuvia lituja sekä yksisiemenisiä ja avautumattomia.Kasvien maailma 1: 40. == Lajeja == Luettelon lähde: * pikkukalliolitukki (Aethionema armenum) * isokalliolitukki (Aethionema grandiflorum) Isokalliolitukki (A. grandiflorum) on lajeista isoin ja kasvaa 30 cm:n korkuiseksi. Sen kukat ovat vaalean sinipunertavat. Eräs lajike ('Warley Rose') ei tuota lainkaan siementä, joten sitä on lisättävä kasvullisesti. == Lähteet == * Kasvien maailma. Otavan iso kasvitietosanakirja, osa 1. Keuruu 1979. ISBN 951-1-05098-2. * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Aethionema Luokka:Ristikukkaiskasvit
Sinisarjat

Sinisarjat (Agapanthus) ovat narsissikasvien (Amaryllidaceae) heimoon omana alaheimonaan (Agapanthoideae) luettavia, eteläafrikkalaisia kasveja. Sukuun kuuluu kahdeksan lajia, joiden alkuperäinen levinneisyysalue sijaitsee Etelä- Afrikassa, Lesothossa, Swazimaassa ja Mosambikissa. Sinisarjoja voidaan pitää Suomessa huonekasveina tai kesäkukkina. == Lajeja ja lajikkeita == * afrikansinisarja (Agapanthus africanus) * maljasinisarja (Agapanthus campanulatus) * kellosinisarja (Agapanthus Campanulatus-ryhmä) * nuokkusinisarja (Agapanthus inapertus) ** mosambikinnuokkusinisarja (A. inapertus subsp. intermedius) * tarhasinisarja (Agapanthus praecox) == Lähteet == * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Agapanthus * Suomen Lajitietokeskus: Sinisarjat – Agapanthus Luokka:Narsissikasvit
Saponaria jagelii

Saponaria jagelii on yksivuotinen suopayrttien sukuun kuuluva kasvilaji, jota tavataan ainoastaan Kreikalle kuuluvalla Elafónisoksen saarella. Kansainvälinen luonnonsuojeluliitto on luokitellut kasvin äärimmäisen uhanalaiseksi. == Ulkonäkö ja koko == Saponaria jagelii on yksivuotinen kasvi eli se kasvaa joka vuosi siemenestä. Kasvin varsi on pysty ja 3–10 senttimetriä pitkä. Väriltään se on punertava. Kasvin lehdet ovat punertavanvihreät ja mehevät. Pituutta niillä on 1–4,5 cm. Saponaria jagelii kukkii maaliskuulta kesäkuun alkuun. == Levinneisyys == Kasvi on Kreikan kotoperäinen laji ja sitä tavataan ainoastaan Peloponnesoksen niemimaan edustan pienen Elafónisoksen saaren länsiosasta. Saarella kasvilla on kaksi hyvin pienialaista kasvualuetta. Kasvin populaatio saattaa pienentyä jopa 80 prosenttia tulevien sukupolvien aikana. == Elinympäristö == Saponaria jagelii kasvaa hiekkaisilla merenrannoilla. Kasvi kasvaa häirityissä oloissa yhdessä merityräkin, rantakauran, mailasten sukuun kuuluvan Medicago marina -kasvin ja kohokkien sukuun kuuluvan Silene sedoides -kasvin kanssa. Kasvin uhkia erityisesti sen kukinta-aikana ovat Elafónisoksen nopeasti kasvanut matkailu sekä ihmisten ranta-aktiviteetit, kuten moottoriajoneuvoilla ajo. Matkailun kasvu saattaa aiheuttaa kasvin populaation pienenemistä entisestään tai jopa sukupuuton. Toisaalta Saponaria jagelii -kasvin pitäisi kestää kohtuullista määrää matkailijoita, kun sen siemenkodat ovat kypsyneet eli toukokuun lopulta lähtien. Tällöin matkailijoiden aiheuttama tallominen saattaa olla jopa hyödyllistä kasvin siementen leviämisen kannalta. == Lähteet == == Aiheesta muualla == *Kuva kasvista Luokka:Kohokkikasvit Luokka:Kreikan kotoperäiset kasvit Luokka:Uhanalaiset kasvit